b'\n_START_ARTICLE_\nKonstantin\n_START_SECTION_\nIzvor imena\n_START_PARAGRAPH_\nIme Konstantin izhaja iz latinskega imena Constantinus, ki je pridevni\xc5\xa1ko ime iz latinskega imena Constans, to je\xc2\xa0\xc2\xbbpripadajo\xc4\x8d Konstantu\xc2\xab. \xc5\xbdenska oblika imena Constans je Constantia. Obe imeni razlagajo iz latinskega pridevnika constans v rodilniku constantis v pomenu\xc2\xa0\xc2\xbbtrden, miren; dosleden, zna\xc4\x8dajen\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Konstantin: 28.\n_START_SECTION_\nOsebni praznik\n_START_PARAGRAPH_\nV koledarju je ime Konstantin zapisano 22. oktobra (Konstantin, opat benediktinskega samostan Montecassino, \xe2\x80\xa0 22. okt. v 6. stoletju).'